
Reino Hulandes dunando yudanza na Bahamas 


Reino Hulandes lo brinda 
yudansa pa calamidad na 
Bahamas. Barconan di Ma- 
rina Zr.Ms. Johan de Witt y 
Zr.Ms. Snellius n’e momen- 
tunan aki ta preparando pa 
duna yudansa liher n’e gru- 
po di islanan aki. 

E barconan di Marina ya ta 
den e área di Caribe en cone- 
cion cu e ehersicio grandi pa 
calamidad Caribbeart Coast. 

Gobierno ta gana otro caso den Corte 

Maneho obhetivo y transparente 
di moratorio anuncia na 
december ta funciona 



TA nenga Prime View pa ampliacion 
di kambernan di hotel a base di e asina 
yama “voorbereidings besluit” anuncia 
pa Minister di Infrastructura, Otmar 
Oduber. 

E compania Prime View a entama un 
caso sumario contra Pais Aruba dia 16 
di augustus 2019, di cual Huez a duna 
e veredicto 4 di september 2019. 

Ta trata di un intencion di un proyecto 
cu tin basta aña andando, na unda e 
compania a lanta un caso contra Pais 
Aruba pa motibo cu e no a ricibi un 
otro extension pa su opcion di por con- 
strui un hotel den area di Palm Beach. 

Den e caso aki, Huez ta hopi categori- 
co riba e rekisitonan cu e compania no 
por cumpli cu ne ya pa añanan. 


Pa cual a indica cu no tin ningun base 
pa por a aproba e peticion di e compa- 
nia cual ta pa extende nan opcion. 
Huez a indica tambe cu na varios mo- 
mento y situacion Pais Aruba a duna e 
oportunidad pa por cumpli cu e rekisi- 
tonan. Sinembargo e compania no a 
logra haci esaki. 

Tambe Huez a cuestiona si e tipo di 
desaroyo aki (condominium/boutique- 
hotel) ta pas den e area na unda cu lo 
kier construi. 

Reconociendo e maneho di Pais Aruba 
di moratorio riba hotel, cu a institui 
december 2018. E maneho aki ta bisa 
tambe cu no ta duna extension manera 
cu antes tabata wordo duna sin moti- 
bonan valido. 


Pues esaki ta muestra cu ta sigui tur 
locual cu e maneho ta stipula. 

E punto di salida di Ministerio di De- 
saroyo Teritorial, Infrastructura y 
Medio Ambiente, ta pa trata cada ciu- 
dadano y compania den forma husto. 
Sinembargo Ministerio tin responsabi- 
lidad di adkiri y mantene su mes na 
su reglanan, manehonan y leynan, tur 
esaki manteniendo bienestar general 
na pecho. Cual den e caso aki sigur e 
ta surpasa cualkier interes individual. 

Por ultimo Ministerio ta reconoce cu 
Corte di Husticia ta reconoce e trayec- 
to y tambe e esfuerso haci, pa ordena 
Pais Aruba, den un forma cu ta contri- 
bui na bienestar di e pais. 


Hopi area a keda afecta den fin di siman pa dalmento di auto riba pal'i lus 

Un total di 7 pal'i lus a bira victima di accidente 


DEN fin di siman Departamento 
Tecnico di Elmar a wordo confronta 
cu un total di 7 dalmento di auto riba 
palonan di lus. 

E accidentenan aki a causa interup- 
cion den diferente bario. Tecniconan 
consciente di e inconveniencia cu int- 
erupcion imprevisto di coriente ta cau- 
sa den oranan di anochi of marduga, 
a percura pa suministra coriente mas 
pronto posibel n’e areanan afecta dor 
di e accidentenan aki. 

Diasabra 31 di augustus pa mas o me- 
nos 2:00 am a drenta e prome melding 
di un accidente contra un pal’i lus na 
Noord den area di Imeldahof. 

Pa mas o menos 4:30 am a drenta un 
otro melding cu un auto a accidenta 
den area di Pavia contra un pal’i lus. 


Un rato despues, pa mas o menos 4:45 
am a drenta un melding cu den area 
di Kamerlingh Onnestraat varios cas 
no tin coriente. A resulta cu ta un otro 
accidente entre un auto y un pal’i lus. 

Ta sigui un melding pa mas o menos 
5:00 am den Caya Dick Cooper area 
Watertoren na San Nicolas, un otro 
auto a accidenta contra un pal’i lus. 

Diasabra a bira un warda largo pa De- 
partamento Tecnico di Elmar. Algun 
ora despues pa mas o menos 11:15 am 
un auto a accidenta contra un pal’i lus 
den area di House of Cheng. 

Pa mas o menos 11:55 am den area di 
Meiveld un auto a accidenta contra un 
otro pal’i lus. 



Diadomingo mainta prome di septem- 
ber pa mas o menos 5:45 am Elmar ta 
ricibi un otro melding cu un auto a ac- 
cidenta contra un pal’i lus. 

Elmar kier enfatisa na tur automo- 
bilista pa sea consciente y pone mas 
atencion riba caminda. Un accidente 
na un pal’i lus ta conduci na debe y por 
tin consecuencia lamentable. 

Encuentro di dos dia entre Gobierno y stakeholders, DIMP, Aduana y DWJZ: 

Cu Reforma Fiscal Aruba lo yega na un 
finansa publico duradero y saludabel 





NA Renaissaince Conference Center, 
diarazon y diahuebs a tuma lugar un 
encuentro entre Gobierno di Aruba y 
stakeholders, DIMh Aduana y DWJZ riba 
Reforma Fiscal. 

Prome Minister, Evelyn Wever Croes y 
Minister di Finansa y Asunto Economico, 
Xiomara Ruiz Maduro tabata presente n’e 
encuentro importante aki. 

Esaki t’e prome encuentro di e indole 
aki despues di hopi aña. Tanto Gobierno 
como e stakeholders a comparti informa- 
cion y sugerencianan. 

Despues di e encuentronan, Gobierno lo 
evalua tur sugerencia y opinion cu a wor- 
do treci dilanti cu lo yuda tambe pa fiha 
e rumbo cu Aruba mester bay pa yega na 
un finansa publico duradero y saludabel. 
Segun Prome Minister Evelyn Wever- 
Croes, no ta algo desconoci cu nos siste- 
ma di impuesto ta bastante antigua, y no 
a mira reforma substancial pa modernisa 
e leynan di impuesto. 

E ultimo esfuerso serio cu nos a mira di 
reforma den nos impuestonan directo ta- 
bata na 2003/2004 den cuadro di ‘Nieuw 
Fiscaal Raamwerk’, modernisacion di 
AW, etc. 

Esey tabata 15 aña pasa! 

Pa loke ta e impuestonan indirecto, e ul- 
timo esfuerso serio tabata na 2007, mo- 
mento di a introduci e BBO y mes mo- 
mento a baha varios tarifa di importacion 
y elimina categorianan den e tarifa. Esey 
ta 12 aña pasa. “Gabinete Wever-Croes ta 
determina pa trece e cambio husto awor 
si”, Prome Minsiter a enfatisa! 

Gabinete Wever-Croes encontra un situa- 
cion financiero hopi serio for di Gobierno 
anterior. Un debe cu a wordo redobla den 
5 aña for di un GDP na 2009 di 45% te 
casi 90%. 


Deficitnan gigantesco durante e añanan 
aki a yega te 400 miyon florin. Cu ciere di 
refineria, desempleo a aumenta. 

Na añanan 2015 y 2016, nos economia a 
stagna y nos a experencia falta di crece- 
mento economico. 

Otro reto encontra t’e relacion malo en- 
tre Aruba y Hulanda, unda cu Hulanda a 
perde confiansa den palabra di e Gobier- 
no di Aruba. Esaki a reta Gobierno tambe 
pa traha mas duro pa drecha e situacion 
financiero di nos pais. A cuminsa baha e 
gastonan di Ministerionan cu un total di 
20 miyon na 2018. Tambe a baha e per- 
sonal cu ta traha na e bureaunan di Min- 
isternan compara cu añanan anterior. 

E deficit pa aña 2018 tabata na 149 miyon 
florin. P’e aña aki, 2019, e deficit ta na 25 
miyon florin. Y pa aña 2020, ta proyecta 
pa yega un surplus di 25 miyon florin, cu 
lo ta e prome biaha cu pais Aruba desde 
2008 lo conoce un surplus. 

Pa aña 2021, nos mester yega na un sur- 
plus di 50 miyon florin cu ta ekivalente na 
1% di nos GDP Esaki t’e palabracionnan 
nobo haci cu Hulanda na november ul- 
timo. 

Apesar di ta enffentando retonan grandi, 
Gobierno di Aruba a tuma e decision pa 
reforma nos sistema di impuesto, pa crea 
un sistema di impuesto mas husto y mas 
eficiente cu lo genera desaroyo economi- 
co pa Aruba. 

Teniendo cuenta cu e trabou pa reforma 
e sistema di impuesto ta hopi grandi, a di- 
cidi pa haci esaki den 4 fase. Haciendo 
asina, lo trece mihor resultado y un mihor 
producto. 

E prome fase di Reforma Fiscal a wordo 
ehecuta entrante 1 januari 2019, cu cam- 
bionan den tarifa di Inkomsten- y Loon- 
belasting, tarifa Grondbelasting, belasting 




riba dividend, y accijns riba alcohol y sig- 
aria, mirando e efecto dañino cu esaki tin 
riba salud. 

Den e di dos fase a concentra mas riba e 
accijns y Invoerrechten y e BBO. E di dos 
fase ta proyecta pa wordo finalisa prome 
cu fin di e aña aki. 

Den e di tres fase nos lo concentra riba 
proposicionnan pa simplifica Inkomsten- 
belasting y Winstbelasting. E di tres fase 
lo wordo finalisa mas tarda den di dos mi- 
tar di aña 2020, cu e posibilidad pa imple- 
menta algun cambio mas prome. 

Den e ultimo fase lo pone atencion riba 
e diferente impuestonan cu turistanan ta 
paga. P’e fase aki tambe lo conta cu suger- 
encia y opinionnan di stakeholders y e en- 
cuentro pa brainstorm riba esaki lo tuma 
lugar den comienso di 2020. 

“Gabinete Wever-Croes su meta principal 
ta pa pone e ser humano central. Pa hopi 
tempo, pueblo a wordo laga atras. Nos 
tarea grandi ta pa pone Aruba bek den e 
bon rumbo pa yega na finansa publico sa- 
ludabel. 

Reforma Fiscal t’e sistema husto cu lo ga- 
rantisa progreso economico. E retonan ta 
grandi, pero cu boluntad y perseverancia 
di Gabinete Wever-Croes y di tur stake- 
holders, nos lo logra e proposito di trece 
un e cambio husto den nos sistema di im- 
puesto”, Prome Minister Evelyn Wever- 
Croes a duna di conoce. 

KVK ta informa encuanto sesion cu stakeholders: 

Ta pidi Gobierno mas tempo pa 
por reacciona y bin cu solucion 

No por duna un punto di vista den 1 0 minuut 



DIARANZON 4 di september, 
Camara di Comercio y Industria 
Aruba (KvK) hunto cu otro gremi- 
onan comercial a reuni cu Gobierno 
pa elabora riba e topico di e Refor- 
ma fiscal cu Gobierno a presenta. 
KvK a haya 10 minuut pa trece su 
punto dilanti y e otro dla lo tin otro 
reunion den cua lo tin mas tempo 
pa elabora riba diferente punto. 
KvK a pidi pa mas tempo pa por 
studia esaki, pasobra e ta dificil pa 
duna contesta sin sa kico ta e situa- 
cion den su totalidad. 

KvK kier haya un rol mas promi- 
nente den e proceso di tuma deci- 
sion enbes di constantemente ta 
wordo invita despues cu decision- 
nan a wordo tuma caba y sin con- 
sulta su opinion y contribucion den 
e materia. 

KvK no ta di acuerdo cu Gobierno 
ta ofrece nan solamente 10 minuut 
pa duna un contesta na algo asina 
impactante y importante pa nos 
economia. E ta crucial cu e asunto 
wordo delibera adecuadamente y 
cu Gobierno otorga sector priva e 


periodo minimo di 1 siman di tempo 
pa por haci un sondeo apropia y di 
e forma aki contribui debidamente 
n’e Reforma Fiscal. 

Sector priva mester wordo con- 
sidera como un partner strategico 
pa yega na un solucion. Esaki a 
base di e conocemento y experien- 
cia cu ta duna un aporte practico pa 
formalisa e plan y su solucion. 

E solucion mester ta transparente 
p’e consumidor. No ta importa kico 
bira e solucion, t’e consumidor 
t’esun cu lo tin cu paga p’e producto 
of servicio. Gastonan di pueblo ta 
keda subi, pero Gobierno di su ban- 
da tambe mester tene na cuenta cu 
su gastonan tin cu baha tambe y no 
solamente hisa impuesto. 


Pa KvK ta importante cu e BBO ta 
keda visibel riba e recibo y cu esaki 
no ta wordo scondi p’e consumidor 
no haya esaki pa wak. 

Pesey KvK a entrega un propuesta 
di cambio di ley caminda cu articulo 
9.b di e LV BBO en PPS Projecten 
(AB 2006 no. 83) y e articulo lla di 
e LV AZV (AB 2014 no. 59) lo wordo 
elimina y lo introduci e punto lid (h) 
den articulo 9.a.l. E punto aki ta 
stipula cu e porcentahe y e suma cu 
mester traspasa na impuesto. 

Otro sugerencia t’e introduccion di 
un articulo nobo cu lo re-emplasa e 
articulo 3 existente. Esaki ta trece 
transparencia den e forma con e im- 
puesto aki mester wordo calcula y 
cu e impuesto ta conta riba produc- 
to y servicionan. 

Gobierno a presenta un accijns nobo 
yama “Sugar Tax” como un posibel 
manera pa genera mas entrada. 
Un organisacion serio manera KvK 
lo duna un conseho na Gobierno 
despues di ricibi e Reforma Fiscal 
den su totalidad pa por studia e im- 
pacto total riba e economia y nos co- 
munidad. 

Tene cuenta riba controlnan den Playa: 

Dos persona deteni durante 
control riba LG.Smith Blvd 

DIARANSON atardi durante control di parti Polis, a 
detene dos persona tambe. Dilanti porta di Bestuurkan- 
toor Polisnan tabata efectuando control di trafico. 

Dado momento a para dos auto, un Nissan Tiida y otro 
auto tambe di e marca Nissan. 

Ambos persona no ta naci aki na Aruba. Tabata trata di un 
dama y un cabayero. 

Segun nos a compronde e dama lo a bisa autoridad cu e ta 
indocumenta (ilegal). Pa loke ta trata e homber, el a bisa 
Polis varios version relaciona cu su rijbewijs. Na final a bin 
resulta cu e no tin rijbewijs. 

Ambos a wordo hiba Warda, e dama lo wordo pasa over 
pa GNC y Polis lo bay puzzel pa saca afo di chauffeur sin 
rijbewijs cu a bisa cu su rijbewijs ta na Venezuela. 

Hulcanda ta manda barconan di Marina 
pa yuda cu calamidad na Bahamas 



REINO Hulandes ta bay brinda yudansa pa 
calamidad na Bahamas. Barconan di Marina 
Zr.Ms. Johan de Witt y Zr.Ms. Snellius n’e mo- 
mentunan aki ta preparando pa duna yudansa 
liher n’e grupo di islanan aki. E barconan di 
Marina ya ta den e área di Caribe en conecion 
cu e ehersicio grandi pa calamidad Caribbean 
Coast. 



E ehersicio ey ta duna espacio pa yudansa berdadero y fiho den 
calamidad, despues di un peticion pa yudansa di Bahamas via di 
organisacion regional pa yudansa den caso di desaster CDEMA 
(Caribbean Disaster Emergency Management Agency). 

/ 

Ambos barco di Marina n’e momentunan aki ta ubicá na Sint 
Maarten pa atendé preparacion logistico pa un operacion di yu- 
dansa. Manera ta di spera e barconan aki ta sali dentro di algun 
dia y dia 11 di séptémber nan lo ta n’e lugar pa brinda yudan- 
sa. Con e contenido di e dunamento di yudansa den e desaster aki 
ta, n’e momentonan aki ta keda elaborá pa Defensa den consulta 
cu CDEMA. E yudansa di desaster aki ta keda financiá for di e 
presupuesto cu Minister di Comersio Exterior y Cooperacion pa 
Desaroyo a pone disponibel. 

Zr.Ms. Johan de Witt ta un barco di transporte amfibiko. E barco 
ta un haf, aeropuerto y lugar di alamasenahe den un. 

E tin un dék grandi pa vehlculo di material di suministro pa yu- 
dansa den un desaster; Personal médico di forsanan di ehército y 
un dók interno cu botonan por nabegá drenta y sali. 

Ademas na bordo tin2 helicópter Cougar, di e Comando di He- 
licópter di Defensa. Tambe un unidad di Marina cu 2 boto FRISC, 
y 4 vehlculo di desembarco. 

Militarnan cu ta superdotá cu conocemento, un unidad di forsa di 
ehército cu ta specialisá den accion militar civil y dos ekipo spe- 
cialisá di buseo. 

Zr.Ms. Snellius ta un barco di prospecion hidrográfico. E barco tin 
aparatonan avansá di sonar, cu cua e fondo di laman por wórdo 
poné riba mapa. Di e forma ey por traha mapanan di laman y 
tambe por pone zonanan costero riba mapa. 

Orcan Dorian tabatin un efecto destructivo na Bahamas. E orcan 
di categoria 5 a exigi hopi victima y segun Cruz Córá tin casi 13 
mil kas destrui óf severamente dañá. E promé calculacionnan di 
“World Food Programme’ta cu 76.000 hende mester di yudansa. 

Partinan extenso di e islanan ta bou di awa, y e infrastructura a 
sufri bastante bou di e situacion aki. E pueblo mester di yudansa 
urgentemente. Cu presencia di mas barcu di Marina den Area di 
Caribe, Hulanda ta bon capas pa brinda yudansa den e desaster aki. 

Sub Inspector Juni Tromp a gradici 


NO ta un ni dos, pero ta varios reunion caba e 
trahadonan di Warda Nos Costa a tene cu Minis- 
ter Andin Bikker. E mandatario a priminti e sindi- 
cato y trahadornan cu lo bin cambio, pero te ainda 
nada. A duna Gobierno te diabierna ultimo, dia 30 
di augustus pa cumpli cu e palabracionnan haci. E 
problema principal, den bista di e empleadonan, t’e 
propio Trudy Hassel. 

Parce cu varios ilegal a huy y deliberadamente ta 
sconde tur esaki. Ni Minister ta na altura di varios 
di e asuntonan aki. E trahadornan ta keha hopi di 
e trato cu nan ta ricibi di Hassel. Tin un grupo cu 
ta sigur di nan mes sin miedo y prome cu algo bay 
robes ta buscando atencion di e Minister via sindi- 
cato. 

Sindicato y e trahadornan mes a hiba Sub Inspector 
di Polis, Juni Tromp cerca Minister Bikker. Parce cu 
ambos grupo ta sostene su candidatura. 

Aparentemente Minister a bay di acuerdo pa Juni 
Tromp join y asina trece e trankilidad den Warda 
Nos Costa, aunke ainda ta pendiente. 

E trahadornan ta kehando cu ta mishi cu nan derecho 
di overtime di trahador y ta presenta rooster un dia 
prome cu luna nobo cuminsa. Ta considera esaki 
como un muestra cu ta purba “pest” e trahadornan. 
Un carta a bay caba p’e Minister cu un deadline 
pa tuma decision riba palabracionnan basa riba tur 
e reunionnan anterior. Si e Minister no haci nada 
por spera accion di e trahadornan na Warda Nos 
Costa. 

Andin Bikker lo a aproba e “overplaatsing” di Sub 
Inspector Juni Tromp for di Cuerpo Policial pa War- 
da nos Costa, pero ta sinti cu henter e proceso ta 
tranca y ta tardando inecesariamente. 

E trahadornan disgusta a sigura cu e trato eyden ta 
malo, tanto p’e detenidonan como tambe p’e propio 
trahadornan di Warda nos Costa. Ta manehando e 
centro manera un prizon, mientras cu tin stranher- 
onan cera eyden pa varios luna caba, cu de facto no 
por. Mirando tur esaki, e Sub Inspector, Juni Tromp 
a dicidi pa gradici Minister pa su bon intencion y 
como tal ta prefera keda traha den Cuerpo Policial, 
unda tin menos dolor di cabez manera t’e caso den 
Warda nos Costa. 

Minister Plenipotenciario na Washington, 

Joselin Croes a haci bishita cerca 
Gobernador, Alfondo Boekhoudt 

DURANTE e bishita cortico di trabou di Minister Plenipotenciario 
pa Aruba na Washington DC, Joselin Croes tabatin e honor di a 
logra haya un audiencia cu Gobernador señor Alfonso Boekhoudt. 
Topiconan cu a keda discuti cerca Gobernador di Aruba tabata 
Venezuela y politica na Merca, pero primordialmente Blue Econo- 
my y locual esaki ta nifica pa Aruba. 


E topico di Blue Economy, cu ta nifica un economia sustenibel cu 
ta proveni di bo lama, ta un topico cu mas y mas ta hayando oldo, 
pasobra mundo ta realisa cu si nan no traha riba dje awor, aki 20 
aña nos ta mucho laat. 

Nos planeta ta consisti di 70% di lama. Lama ta contene 97% di 
tur awa riba mundo, dus 7.5 biyon di hende ta depende di e lama 
pa por come, pa por hala rosea y pa por drey nan economia. 


iAUA 


Aruba Airport Authority N.V., 
company that manages and operates 
Aeropuerto Internacional Reina Beatrix 
is looking for an 

Airport Sweeper 

More information is available on 
www.airportaruba.com, 

facebook.com/ArubaAirport and/or contact us at 
m.krozendijk@airportaruba.com 


ifAeropuerto Internacional 

Reina Beatrix in co-operation with Schiphol International B.V. 


ARUBA AIRPORT AUTHORITY N V 


& . 0 $ ^ 

Schiphol Catewa^2030 
Group 



Den caso di Aruba nos ta depende pa 90% di 
nos turismo y dus nos lama. E ta sumamente 
importante pa nos como Arubiano realisa esa- 
ki y pa nos proteha nos lama. 

Conforme e cifranan di WorldBank, pa 2050 
tin mas plastic den lama cu lo tin pisca. E mi- 
croplasticnan den nos laman ta wordo comi 
dor di pisca y esaki ta super peligroso pa nos 
mesun salud si nos come e microplasticnan 
aki. 

Aruba berdad ta bendiciona pa no ta den e 
area di horcan, pero mayoria isla den Caribe 
ta depende totalmente di tin coral y rifnan 
fuerte pa yudanan proteha nan costanan. 

Pa Aruba esaki tambe ta importante, espe- 
cialmente si nos kier keda un destinacion pa 
buceado. 

Aruba ta riba e bon caminda cu e plastic ban 
policy, waste-to-energy facility, ceramento di 
Parkietenbos, build with nature, proteccion 
di coralnan, pero ta importante pa educa nos 
chikitonan riba e importancia di nos laman. 

Conversacionnan cu Gobernador tabata hopi 
ameno y Minister Plenipotenciario Joselin 
Croes lo keda den contacto cu Gobernador riba 
e tema aki cu ta di hopi interes pa ambos. 

Fundacion CineAruba 
conhunto cu Ateliers 
’89 y cu apoyo di Playa 
Liquor & Bottling Com- 
pany NV ta trece e tan 
gusta nochi di pelicula 
gratis. Awe diabierna 
6 di september lo tin e 
pelicula Spaño E1 Mejor 
Verano de mi Vida, un 
comedia pa ful famia. 
Tambe lo presenta e fa- 
moso seccion di pelicula 
cortico unda e siman aki 
lo tin e pelicula di Fer- 
nando Vermeer titula E 
Porta. 

Comunidad ta keda in- 
vita pa experiencia un 
nochi di pelicula bao di 
e streanan. Porta di Ate- 
liers ’89 ta habri 7:30 di 
anochi y e peliculanan ta 
inicia 8:00 di anochi. 
Ateliers ’89 ta situa na 
Dominicanessenstraat 
34 net schuin tegenover 
di Maria College Mavo. 
Tur pelicula lo tin subti- 
tulo na Ingles. Pa sa mas 
di Fundacion CineAruba 
su programa di nochi 
di pelicula por bishita 
nan pagina di Facebook 
www.fb.me/cinearuba. 


Awe diabierna nochi Fundacion 
CineAruba cu un otro nochi di 
pelicula gratis pa comunidad 



( 

0 KOOYMAN 

THERE IS 1SOMETHING TO DO 

SIGUI NOS 

\W KOOYMAN. ARUBA 

L 


deals of the week 



BARI DI SUSHI 

• Man suave, 
estilo duro di pafor 



BASORA PROFESIONAL 

• Block 

• Fibra palmyra 

• Apropia pa garage of workshop 


EXTENSION CORD 




Cuminsando na 

016 

w# 8pio/2.8m 

of 127 Fun Miles 


ZAG ELECTRICO DI GAS 


• 14 inch 

• 42 CC, motor di 2 ciclo 

• DIY/ Uzo semi-pro 


393 - 60 - 

349«. 

of 14000 Fun Miles 



OPEN funJk'yo^cK, FUN MILES 


| KOOYMANBV.COM O KOOYMAN.ARUBA 


O KOOYMAN 

THERE IS SOMETHING TO DO 

Segun Minister Xiomara Ruiz-Maduro: 

CAFT ta positivo riba e cifranan di 
e di dos kwartaal di 2019 



DEN e conferencia di prensa di Gobiemo, 
Minister di Finansa, Xiomara Ruiz Maduro a 
brinda informacion y splicacion riba e reaccion 
di e organo di supervision CAFT riba e cifranan 
di e di dos kwartaal di ehecucion di Presupuesto 
2019. 

EVALUACION POSITIVO DI CAFT 

CAFT su evaluacion ta positivo, Gobierno ta 
realisando e entradanan premira y ta conteniendo 
su gastonan kedando den e cuadro financiero. 
CAFT den su reaccion ta pidi Gobierno atencion 
pa algun asunto cu ta forma un risico. 

GASTONAN DIAZV 

CAFT ta conseha Gobierno pa vigila e gastonan 
di AZV ya cu esakinan ta subiendo den e ultimo 
añanan. E mandatario a informa cu Gobiemo tin 
atencion p’esaki y ta bay haci un investigacion 
riba e gastonan di AZV. 


FRAM 




GÉIAND 

OPENING 

FRIDAY, SEPTEMBER 6, 2019 

Proframe Aruba invites everyone to 
join us on this memorable date! 
5:00PM - 7:00PM 

LOCATION 

L.G. Smith Blvd. 108 I Unit 3 

STORE HOURS 

Monday 2PM - 6PM 
Tuesday to Friday 9AM - 6PM 
Saturday 9AM - 1PM | Sunday Closed 


CONTACT US FOR ALL YOUR HOME 
OR BUSINESS IMPROVEMENT NEEDS! 

+297 280-8900 
info(5)proframearuba.com 
Facebook.com/ProframeAruba 

REFORMA FISCAL 

Riba e entradanan di Reforma Fiscal, CAFT ta 
remarca cu Gobiemo mester compensa e entrada 
di ‘sugartax’ ya cu esaki no a wordo introduci den 
e dos mitar di aña manera planea. 

Minister di Finansa,Xiomara Ruiz Maduro a 
splica cu Gobiemo ta trahando duro pa bin un 
solucion pa cu esaki. 

GASTONAN DIPERSONAL 

CAFT ta di opinion cu Aruba no ta cumpli cu e 
norma di gastonan di personal dor cu no a inclui e 
gastonan di personal di Social Crisis Plan (SCP) 
den e gastonan y personal di 479 miyon riba e 
presupuesto. 

E mandatario a splica cu Gobierno di Aruba tin 
un diferencia di opinion cu CAFT tocante di 
esaki y actualmente Pais Aruba y Hulanda ta den 
deliberacion con pa soluciona esaki. 

Minister Xiomara Ruiz-Maduro ta di opinion cu 
Pais Amba a ricibi un bon evaluacion di CAFT 
riba e cifranan di e prome mitar di aña 2019. 

E ta un bon raport den cual ta refleha locual e 
mandatario a splica den e Reunion Publico den 
Parlamento algun siman pasa. E documento di 
CAFT ta uno positivo y ta disponibel riba http:// 
www.cft.cw/jdownloads/All%20downloads/ 
Adviezen/Aruba/cft_201900115_reactie_op_de_ 
tweede_uitvoeringsrapportage_201 9_aruba.pdf 

PECIALS 


Offer is valid from 06 - 12 September 2019 and while supply lasts 


DOG CHOW 


COMPLITE ADULT 


«5 0 

COMPLETE ADULT 

v Awo cu 2 florin mas, bo por gana e 


380 . 


ftfl. 280.000,- +flfl. 100.000,- 

extr& 



Minister Bikker for di tempo cu e tabata den 
Parlamento semper el a señala cu Aruba su 
leynan ta software di un pais, nan ta suma- 
mente antigua cu ta data for di 1908, 1889 y 
origina hasta den oud Nederlands, cu ta e Hu- 
landes di e tempo nan aya. 

E leynan aki hopi biaha ta trece frustracion, 
pasobra ta ripara cu hopi cos den sociedad a 
sigui move, pero no ta yega na un ‘update’ di 
nan. 

Minister Bikker, den su beleidsvoornemens di 
2018, a pone cu ta bay cuminsa cu un proceso 
di modernisa e leynan. Den e cuadro ey a pro- 
pone pa bin cu un academia di ley y tambe 
percura pa mas persona cu tin e tecnica di 
traha ley yuda Gobierno. 


B s 

k 

STATEN VAN ARUBA 


OPENBARE VERGADERING OP 10 SEPTEMBER 2019 OM 
10:00 UUR V.M. IN DE VERGADERZAAL VAN DE STATEN VAN ARUBA 


TE BEHANDELEN ONDERWERP 


Agenda: 

Ter bijwoning van een PLECHTIGE VERGADERING van de Staten van Aruba 
op DINSDAG 10 september 2019, des voormiddags om 10:00 uur, ter gelegenheid 
van de opening van het Zittingsjaar 2019-2020 door Zijne Excellentie de 
Gouverneur van Aruba in de Vergaderzaal van de Staten van Aruba, L.G. Smith 
Blvd. 72, Oranjestad, Alhier. 

De Griffier, 
mr.drs. Herman Ch. J. Hek 


Minister di Husticia, Andin Bikker a anuncia cu 

Proceso pa modernisacon di Aruba su 
leynan tin debido atencion 


Hasta a haci apelacion na personanan cu a baha cu pensioen di DWZ, pa 
nan bin duna un man. Den e concepto ey lo bin tambe cu loke ta wordo 
yama Verzamelwet y den caso di Aruba un Verzamel Landsverordening. 
Verzamel Landsverordening basicamente ta haci un inventarisacion 
den cuadro di husticia riba kico ta e leynan y e cambionan cu ta suma- 
mente urgente pa haya atencion y asina haci cambio den diferente ley. 

E cambionan ta encera e.o. introduccion di castigo mas severo p’e acto 
di purba huy for di prizon y redobla e castigo pa personanan cu ta yuda 
prizoneronan huy y despues ta duna nan refugio. Ta bin tambe cu pro- 
hibicion pa personanan cu ta purba trece contrabanda den prizon. 

Tur e cambionan aki ta regarda e Wetboek van Strafrecht. 

Minister Bikker despues di a atende simposio di un aña di Veiligheidshuis 
a bin diferente sugerencia pa trece cambio di ley. Un di nan ta, pa in- 
troduci e tratamento obligatorio pa ambulante cu lo bira un dimension 
nobo pa Aruba. Aworaki tin diferente persona cu trastorno, sea cu nan 
a comete un crimen of a menasa etc. lo por haci un evaluacion si ta de- 
tene e personanan aki basa riba Krankzinnig Verordening pa vigila un 
persona asina y pa pueblo keda protegi di nan. 

Actualmente tin un grupo basta substancial y ya caba ta den un fase 
mas tempran cu esey, pa duna nan tratamento y ta ripara cu nan por ta 
un peliger pa comunidad, pero no por yega defini pa nan un exigencia 
legal. 

Pa basta aña caba na Hulanda, a introduci Voorwaardelijk Machtiging 
cu ta tratamento obligatorio ambulante caminda e personanan aki ta 
haya un Voorwaardelijk Machtiging for di tanto Minister di Husticia 
como tambe Minister di Salubirdad pa motibo di seguridad. Cu e trata- 
mento obligatorio ta somete e persona cu trastorno na tratamento ob- 
ligatorio. 

E persona cu ta trata nan, ta sigui vigila nan hopi di cerca y asina cu 
ripara cu e persona aki kisas no ta sigui e tratamento dor di no tuma 
su remedinan y ta drenta den diferente fase, e ora por pone nan den un 
Instituto pa tratamento. Esaki ta un solucion cu lo trece p’e personanan 
aki cu ta un grupo basta substancial cu a tuma nota di nan. 
Actualmente no tin instrumento huridico pa nan y awor ta bay introduci 
esaki, segun Minister Andin Bikker. 

Mervin Wyatt-Ras ta preocupa p'e calidad di cuido di nos salud na Aruba 


Drs. Mervin Wyatt-Ras, Parlamentario sir- 
biendo nos pueblo pa fraccion di AVP du- 
rante conferencia di prensa semanal di 
partido a expresa su preocupacion entor- 
no e calidad di cuido di salud y a manda 
14 pregunta pa Minister Dangui Oduber. 
E Parlamentario ta cuestionando e procedura 
cu ta sigui pa loke ta implementacion di e ley di 
Beroepen in de Gezondheidszorg (BIG) cu a ser 
aproba den Parlamento na aña 2014. 

Wyatt-Ras y su coleganan a scucha tur stake- 
holders prome cu a trata e ley y hasta a pre- 
senta amienda pa drecha e concepto di ley. Ora 
Gobierno a cambia e mandatario encarga cu 
salubridad a lanta un comision pa implementa 
e ley y a surgi discusion y stagnacion den co- 
municacion cu veld. 

Parlamento a ser aserca dor di e actornan im- 
portante den salubridad, entre nan dokternan 
di cas, specialista, boticario, fisioterapista, den- 
tistanan y AZV y a scucha nan preocupacion 
dia 12 di november 2018. 

Despues a reuni cu Minister y a urgi’e pa en- 
volvi e stakeholders y pa traha riba un Kwalit- 
eitsinstituut. 

Dicho instituto ta ancra den e ley di calidad di 
cuido di salubridad cu a ser aproba dor di Par- 
lamento na december 2014. 

Ta di importancia pa uza standard internacio- 
nal renombra pa garantisa e calidad di cuido, 
muy en especial ora kier desaroya turismo 
medico. Den pasado Gobierno di AVP tabatin 
deliberacion cu institutonan di Hulanda, Can- 
ada y Merca pa acredita. Por a compronde cu e 
Gobierno aki ta den deliberacion cu otro pais- 
nan. 

Segun Wyatt-Ras ta di importancia p’e ley di 
AruBIG yega Parlamento. Ya ta casi 10 luna 
caba. Y hasta por tende cu e stakeholders tam- 
poco no a tende nada mas. 

Pesey mes e Parlamentario ta mandando dife- 
rente pregunta dirigi n’e Minister. E ta puntra 
ki dia por spera e ley na Parlamento, cuanto di 
e hobennan cu a studia medicina den region cu 
Gobierno a priminti trabou a haya esaki? Cu- 
anto di e hobennan basisarts a sigui studia pa 
specialisa y na unda? 


Si tin cu a caba cu nan opleiding 
caba pa bin traha como huisarts y 
cuanto ta studiando pa huisarts. 
Ademas Wyatt-Ras a manda pre- 
guntanan pa loke ta trata Spo- 
edeisende Hulp na Hospital. 

Den pasado e actual Minister a 
critica Spoedeisende Hulp, sinem- 
bargo awor cu e ta Minister tin 
kehonan. 

Pa loke ta trata e Huisartsenpost 
pregunta ta si e tabatin e efecto 
desea y ki tipo di keho ta ser en- 
contra. Wyatt-Ras a manda pre- 
gunta tambe regardando man- 
powerplanning. Cuanto dokter/ 
specialista ya a ser coloca? Si ya 
nos por conta cu un Oncologo cu 
tabata haci falta y cu nos hen- 
denan tabata keha cu no tin. 
Pregunta a ser manda tambe en- 
cuanto e proceso di renobacion 
di hospital. E Minister aki como 
Parlamentario a critica e Minis- 
ter anterior hopi, sinembargo no 
ta haciendo mucho. 



Con leu e renobacion di hospital 
ta y si tin investigacion andando 
of kico ta resultado di dicho inves- 
tigacion. 

Recientemente un Parlamenta- 
rio Hulandes a critica masha con 
largo e mester a warda na Spo- 
edeisende Hulp, con el a ser at- 
endi y con e kamber cu su esposo 
a drumi aden cu 6 persona no ta- 
bata adecuado. E informacion aki 
no ta duna un bon imagen di e 
calidad di cuido cu nos ta ofrese. 
Finalmente e Parlamentario ta 
spera cu e Minister lo contesta su 
preguntanan. 

BO MESTER Dl WASTE BUCKET RESIDENCIAL 
OF COMERCIAL? 


I mgm 


20 yrd 
Big Buckct 


15 yra 

Junior Bucket 


lOyrd 
all Buc 


Small Buckct 


Dunamento di chance riba caminda principal ta peligroso: 

Tres auto envolvi den 
accidente na Camacuri 



ARJJBA 


TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 


• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


DIAHUEBS mainta Polis di Trafico a bay n’e salida di Aruba Bank 
situa na Camacuri, pa un accidente entre tres auto. 

Na yegada di Polis y tambe Forensys, nan ta topa tres auto, un di 
nan completamente destrui parti patras. 

N’e sitio nos a combersa cu un di e chauffeurnan. E1 a splica cu el a 
para pa duna un pick up chance pa drenta e Banco. 

Un van di un compania di Cleaning posiblemente no a pone aten- 
cion dilanti y ta dal e Hyundai ilO hopi duro patras, mandando e 
varios meter dilanti. Durante e impacto e Hyundai ilO a pasa rasca 
e pick up cu el a duna chance. 

Un dama den e Hyundai ilO a sinti su nek un tiki, pero debi cu 
ambos, esta e chauffeur y e ocupante tabatin seatbelt bisti, a mini- 
malisa cu nan a sufri lesionnan serio. 

Despues cu e agente di trafico a tuma tur dato, nan a por a move e 
autonan for di caminda. 

Doño di e Hyundai ilO a bisa cu ta 4 luna pasa el a saca e auto for 
di Garage Central, takelwagen mester a presenta pa hibe di e sitio. 
E auto no ta sirbi mas. 

Marisol Lopez-Tromp a comenta riba 

Bishita na Respaldo tabata uno 
hopi orientativo unda a resalta 
e importancia di e fundacion 



DIAMARS atardi lider di fraccion di 
POR, drs. Marisol Lopez-Tromp den 
su calidad di Presidente di Comision 
Fiho di Parlamento pa Asunto Social, 
Cuido pa nos Grandinan, Famia y 
Salubridad Publico, hunto cu e demas 
miembronan di e comision, a haci un 
bishita na Respaldo cu t’e Fundacion 
Salud Mental Aruba. 

Lopez-Tromp a indica cu a haya 
hopi splicacion y contenido for di e 
fundacion unda cu no solamente a haya 
un recorido den e diferente edificionan, 
pero tambe a wak con e trabou ta bay y 
tambe a papia cu diferente profesional, 
manera e.o. esnan cu ta traha n’e parti 
di psikiatria di mucha y hoben, cu 
diferente psikiatra y cu esnan cu ta den 
e directiva di Respaldo. 

Presidente di e Comision Fiho a 
considera e reunion aki uno hopi 
interesante y importante teniendo 
na cuenta cu Respaldo ta un di e 
fundacionnan cu ta traha hopi duro pa 
loke t’e parti di salud mental na Aruba 
y nan tambe lo ricibi un suma di e 
Social Crisis Plan p’e trabou cu nan ta 
haciendo dirigi muy en particular riba 
nos mucha y hobennan. 

Papiando cu e profesionalnan di e 
area aki por bisa cu enfoke pa cu e 
hobennan ta riba problema pa falta di 
atencion, autismo, ADHD, depresion, 
trastornonan cu tin di haber cu miedo, 
problemanan den famia y problema di 
conducta. 


Tur esaki ta relata n’e sistema di famia 
cu un mucha ta lanta aden. 

E profesionalnan a splica tambe con 
nan ta mira e situacion na Aruba unda 
cu tin un lista di espera pa adultonan di 
mas o menos 8 siman y pa mucha 36 
siman, cual ta demasiado largo. 

Pa tal motibo ta hopi bon pa Respaldo 
wordo sosteni p’e Fondo di Social 
Crisis Plan pa por yega na mas 
psikiatranan pa mucha y hobennan pa 
atende e casonan aki. Marisol Lopez- 
Tromp ta bisa cu di e datonan ricibi por 
wak cu aproximadamente 40% di nos 
comunidad ta haya problema psico- 
social den nan bida, 20% ta haya nan 
mes confronta cu problemanan di salud 
mental y na 2018 solamente 4% a haya 
ayudo profesional. 

Tambe a keda presenta cu 2 di cada 
5 hende riba nos pais ta desaroya un 
problema den e area di salud mental 
y por toca na cualkier famia y p’esaki 
ta importante pa duna e topico aki su 
debido atencion. Si un persona sufri 
di cualkier problema di salud mental 
e tin efecto no solamente riba su mes, 
pero p.e. tambe riba su trabou, riba su 
famia y hasta e por bira un peliger pa 
comunidad of pa su mes. 

Finalisando, Lopez-Tromp, den nomber 
di e Comision Fiho a bisa cu e bishita 
aki tabata uno hopi orientativo cu hopi 
dato y den e tempo nos dilanti lo bay 
tene cuenta cu e importancia tambe di e 
fundacion aki ora trata presupuesto. 




RESPALDO 

CLINICA 



Since 1992, VCC International (formerly AS Aruba) is one of the 
best-known suppliers of business software and associated services in the 
ABC islands. 

Our business software portfolio includes, but is not limited to: 

Financial Software: Exact 

Payroll & HRM: Payroll Pro HRM 

Document Management: M-Files 

Business Intelligence: QlikView 



For our Aruba branch we are hiring a: 


Consultant/ Developer 


Are you that person thafc 

1. is an Aruban citizen or currently a resident in Aruba 

2. has demonstrable experience in programming in SQL and VBScript. 

3. is not only technical, but can also think along with the client on 
matters such as administration and business processes 

4. is fluent in English, Dutch, and Papiamento 

Then we would like to get in touch with you! 

Interested candidates are requested to send their resume by e-mail to 
info@vcc-int.com. For more information about the position please contact 
Bert Vermaas, telephone (+297) 583-7072. All applications will be treated in 
strict confidence. 


Bloemond 7-C, Paradera, Aruba, www.vcc-int.com 


Real Software Real Support 

Opinion general ta cu abusador aki di mucha: 

Jaime Trimon merece castigo di prison 
di 3 x 8 aña, cu ta 24 aña cera 



MASHA reaccion nos redaccion a 
haya di e.o. dicon AWEMianta no a 
publica e noticia di detencion di un 
otro pedofiel den persona di Jaime Tri- 
mon di 52 aña. Nos no a publica nada, 
pasobra nos no a haya e noticia aki y 
a base di peticion di nos lectornan y 
cu permiso di 240ra.com, awe nos ta 
publica e noticia bergonzoso aki. 
Siendo masha publicacion di varios 
caso di pedofile, tog e ta continua. 
Hasta recientemente a duna di conoce 
cu castigo a keda aumenta te maximo 
8 aña di castigo. Kier men den e caso 
aki, di Jaime Trimon, kende a abusa 
di 3 menor di edad, ta di spera cu Huez 
dun’e 3x8 aña pa un total di 24 aña. 

Adelanta nos sa cu Huez lo no acepta 
nos sugerencia, pero no kier tende cu 
finalmente Jaime Trimon lo haya uni- 
camente 2 aña. Si t’asina, spera cu lo 
tin hende dispuesto pa tuma ley den 
nan propio man. 

E publicacion di 240ra.com ta cum- 
insa na bisa cu famianan di Mabon y 
Brazil ta den un shock completo awor, 
despues cu tres siman pasa un criatu- 
ra di apenas 8 aña di edad, cu awa na 
wowo, a conta su mama kico un famia 
a haci cune p’e ultimo añanan. 

Den un investigacion preliminar na 
cas, den seno di famia, preparando pa 
keha e burdugo na Polis, a bin descu- 
bri cu no ta un mucha so, sino ta tres 


diferente mucha sigur a bira victima 
di abuso sexual na man di e sospecho- 
so Jaime Trimon di 52 aña di edad. 

E sospechoso ta traha pa hopi aña 
caba na DOW. Y ta precisamente cu e 
pickup di trabou e tabata pasa busca 
e muchanan y hiba nan su cas. E ta- 
bata busca e mucha muher di 8 aña di 
edad pa yud’e cu su huiswerk y coba 
den su cabey pa problema di pieu. E 
mucha aki a sigura su mama cu ta for 
di tempo cu e tabatin 6 aña di edad a 
cuminsa abusa di dje, pero e no kier a 
conta ningun hende, debi cu Jaime a 
menas’e. 

E dos otro victimanan tabata mas 
grandi, un di 11 aña y un otro di 14 
aña di edad, tur ta mucha muher. Tur 
a admiti cu e homber aki a mishi cu 
nan, den forma di fulamento y hasta 
penetracion sexual na nan parti pa- 
tras, causando daño na nan curpa. 
E homber tabata uza su cas situa na 
Mabon pa comete e acto aki. 

E mucha di 8 aña tabata protesta cu e 
wela constantemente, cu e no kier bay 
cu Jaime Trimon. Lamentablemente 
e famia no a capta e señalnan aki di e 
criatura, cu den su forma, tabata pur- 
ba convence e famia cu e ta un victima 
di abuso sexual. 

Na mas di un ocasion a constata cu e 
mucha tabatin problema, dolor y has- 
ta tabata sangra na su parti patras, 
pero nunca a imagina cu lo por ta algo 
asina. A pensa cu ta ceramento di 
barica e criatura tabatin. 

Entre e tres victimanan di abuso sex- 
ual tin nieta y sobrina di e casa di Jai- 
me Trimon. E mes tin 10 aña casa cu 
su pareha, pero no tin yiu cune. E1 a 
probecha di e famia di su casa p’e haci 


e acto criminal aki. 

E siman aki Recherchenan di Jeugd 
en Zeden Politie a yega na DOW pa 
deten’e. Pa algun dia caba a tuma 
nota cu famia, den un acto di deses- 
peracion, a cuminsa publica potret y 
nomber di e sospechoso riba rednan 
social, den un esfuerso pa haya hus- 
ticia p’e criaturanan. Tabata haya 
cu Polis ta tarda mucho pa detene e 
abusado. 

Di otro banda, Recherchenan a splica 
famia cu nan ta depende di Fiscal na 
Ministerio Publico pa haya permiso 
pa detene e sospechoso y a haci un 
apelacion pa no bay riba Facebook cu 
e tipo di casonan asina. 

Cu declaracionnan aki, por conclui cu 
Fiscal na Ministerio Publico tambe ta 
complice den e acto aki,, debi no kier 
duna ordo pa Recherchenan bay over 
na detencion. Si sigui asina, pronto 
ta ley mester tuma den man pa hala 
atencion di e.o. Fiscalnan pa nan por 
actua. 

Fuentenan den famia a sigura na nos 
cu dokter a atende e victimanan, a 
haci e pruebanan necesario y awor 
ta pendiente pa Dokter di Polis cu e 
siman aki ainda lo atende cu e tres 
victimanan. No por descarta cu lo tin 
mas victima den e caso lamentabel 
aki. Mester menciona cu un di e ma- 
manan di un di e victimanan, ta den 
shock keto bay y no ta ni trahando, 
despues di topa cu e realidad amargo 
aki cerca su yiu. 

Demanda general ta, pa laga peso di 
castigo cay riba e abusador aki. Si ta 
3 caso tin, conden’e pa cada un di e ca- 
sonan cu manera menciona, 3x8 aña, 
pa un total di 24 aña cera. 

Melvin Tromp (AVP): 

Endy ta Parlamentario sin y buiten bezwaar' 

pa fechorianan cometi 



REALMENTE ta masha pret scucha Endy Croes di 
MEP duna declaracion den conferencianan di prensa 
di su partido, un tipo cu tin un pasado hopi bruha, un 
tipo cu mester a presenta dilanti Huez pa cosnan cu 
el a haci, p’awor kier bin trata hende decente y recto, 
mescos cu ta trata di su persona. 

Miembro di partido AVP, sr. Melvin Tromp a sigui 
splica cu Parlamentario Endy aki ta un politico cu 
hopi curashi, ta papia di cosnan cu e mes no ta re- 
alisa cu acusacionnan cu e ta manda den direccion di 
miembronan di partido AVP, ta cosnan cu e tin amplio 
experencia aden y hasta a wordo haya culpabel di un 
of otro acto iregular. 

“Na prome lugar ta bon pa menciona cu ora cu e tipo 
Endy aki kier mishi cu integridad di nos colega di par- 
tido Richard Arends, mal informando pueblo y ta per- 
miti su mes hunto cu su coleganan di wordo manipula 
y malusa pa su lider di partido, e tin cu corda cu su 
persona tambe lo por a keda Director di Fundacion 
Lotto pa Deporte, e tambe aworaki lo por ta sinta den 
Parlamento cu e ‘buitenbezwaar en ter beschikking’ 


mescos cu hopi cu tin e status ey. 

Sinembargo ta un hecho concreto cu simplemente 
ENDY CROES NO POR TA BUITEN BEZWAAR pa 
motibo cu como Director di Fundacion Lotto pa De- 
porte, el a bay BUITEN DEN WET, BUITEN HET 
BOEKJE y a wordo retira. 

Tin raportnan riba tur loke el a haci, pues ta di unda bo 
por saca e curashi di bin mishi cu integridad di otronan? 
Endy a pasa den henter un proceso di investigacion, el 
a bay dilanti Huez, el a cana otro camindanan pa trata 
di scapa for di e bagamunderianan cu el haci den su 
maneho di fondonan di Lotto pa Deporte. 

Awe e ta sinta den Parlamento sin cu e tin un buiten 
bezwaar, ya cu ningun sistema penal no ta funciona 
asina, esta di duna hende buiten bezwaar di e fechori- 
anan cu el a comete, p’e fungi como miembro di Parla- 
mento di fraccion di MEP. 

E locuranan di Endy no ta caba eynan, ya cu e ta papia 
di esun cu kier bira miyonario por join AVP y akinan 
realmente por pensa cu e tipo aki no tin nocion di e re- 
alidad ni di su partido, ni di su lider y ni di su famia y 
tampoco di famia di su lider Evelyn Wever Croes. Ban 
ta franco, famia di Prome Minister a strica un suma al 
rededor di 23 miyon den ocho aña den gobernacion di 
MEP sin cu a paga un debchi bek. 

Tur caminda tin famia di Prome Minister cu ta resulta 
di ta famia di Endy tambe, den tur departamento di 
Gobierno y cu a pone awor cu Gobierno di Reino kier 
pone un fin n’e fiesta aki. 

Pero Endy por papia di bira miyonario den Gobierno, 
ya cu loke su persona como Director di Lotto pa De- 
porte y su ruman homber a logra durante ocho aña di 
gobernacion di MEP, for di 2001 pa 2009, ta logronan 
increibel y caminda awor tur cos ta bayendo mesun 
rumbo cu Gobierno cu su persona ta sostene. 

Gevoel e tipo aki a perde y berguensa a perde nifica- 
cion pa su persona,” Melvini Tromp di partido AVP a 
mustra. 

Cu of sin limitacion: 

Pa Gabinete Wever-Croes tur hende ta special, sin excepcion 


CONTRARIO n’e Gobierno anterior y 
desde comienso di e Gobierno aki, e meta y 
enfoke di Gabinete Wever-Croes e ser hu- 
mano, poniendo e hende central den tur 
maneho y decision. 

Minister Glenbert Croes, encarga cu asunto 
social, a bin ta sistematicamente duna aten- 
cion na aspectonan social den nos sociedad 
cu anteriormente mas bien a keda scondi y 
tapa pretentiendo cu e no ta existi. 
Consecuencia di esaki tabata cu e sector aki 
a wordo completamente neglisha sin cu nan 
interes- y derechonan a wordo salvaguar- 
dia. A mas bien purba hinca nan den skina 
di olvido, unda e klinker cu asfalt tabatin 
mas balor. 

Enfocando luz riba nos hendenan special, 
Gobierno ta demostra cu tur hende tin su 
atencion, sin excepcion. Poniendo nos hen- 
denan cu un of otro limitacion den pleno luz, 
ta pa demostra cu nos mester ta orguyoso di 
nan. 

Nos hendenan special no conoce malicia, no 
conoce rencor, no tin envidia, nan ta cari- 
ñoso y mas bien por siña nos stima sin ex- 
cepcion. 

Poniendo nos hendenan special den luz, 
Minister Glenbert Croes kier demostra cu 
nan derecho tin prioridad pa Gabinete Wev- 
er-Croes. 

Ministerio di Asunto Social y Labor a or- 
ganisa un mainta di mariachi pa nos hende- 
nan di Fundacion Biba Bou Guia cu a tuma 
lugar na Jaburibari, un iniciativa cu apoyo 
di sector priva demostrando cu trahando 
hunto nos por logra hopi mas pa Aruba y pa 
nos 

hendenan. 

Un danki di curason na tur cu a haci e main- 
ta aki posibel. 

Empleado di luna cu trayectorio di mas di 40 aña di dedicacion! 

Frans Figaroa ta empleado ehemplar na Hospital 


COLEGANAN y famia a bin hunto pa sorprende 
Frans Figaroa, Manager interino di HOH Academy, 
cu a wordo nomina pa Empleado di Luna di augustus 
2019. Frans Figaroa no a sper’e ya cu e ta bahando cu 
pensioen pronto. 

Director di Cuido, sr. Ezzard Cilié a conta di e tempo 
cu el a topa cu Frans ora nan a haci nan opleiding 
hunto y cu semper e tabatin hopi aprecio pe. 



Barth Koster, Manager di HOH Academy, ta contento 
di por a traha cu Frans Figaroa 1 aña largo pa siña for 
di dje prome cu e baha cu pensioen. E ta agradecido 
p’esaki y ta impresiona con hopi Frans a logra durante 
su carera na Hospital. 

Di wordo nombra como Empleado di Luna pa Frans Fi- 
garoa tabata un sorpresa y sentimentonan di alegria. 
Tur e añanan cu Frans Figaroa a traha, el a traha 
hopi duro y semper a pone pashent central. 

E ta traha pa hospital, traha p’e ser humano y a scoge 
e trabou ey hincando tur su empuhe den dje. E ta hopi 
orguyoso cu a logra bin cu HOH Academy unda e tra- 
bou primordial ta guia e futuro di coleganan. 

“Futuro a cuminsa caba, nos tin cu inverti den 
opleiding. Nos tin cu inverti den calidad di servicio di 
hospital y nos ta logrando,” el a duna di conoce. 

Frans semper ta dispuesto pa yuda y ta ofrece su asis- 
tencia na diferente proyecto dentro di HOH. Frans ta 
un “teamplayer”, e ta coopera cu coleganan y ta per- 
cura p’e trankilidad den e team. E ta un persona cu 
sentido di humor, ta integro y semper ta cumpli cu su 
afspraaknan. 



E tin un bista amplio riba tereno di educacion y ta 
ehecuta su vision profesionalmente. 

E1 a labora den diferente funcion y tambe den dife- 
rente comision incluyendo Presidente di Comision di 
Calamidad pa hopi aña. 

Frans Figaroa ta gusta su trabou y ta involucra su 
coleganan. Frans ta tuma iniciativanan p.e. acerca in- 
stancianan di exterior pa cuminsa lasonan di colabo- 
racion. 

Pa famia di Frans Figaroa tabata un honor di a mira 
e nombramento cu nan tata a ricibi y elogio despues 
di tanto aña di dedicacion na hospital. Yiu homber di 
Frans Figaroa a duna di conoce cu pa su tata hospital 
ta number 1 aparte di su famia. 

Frans Figaroa ta un persona cu a dedica henter su 
bida na su carera. E famia ta agradecido p’e carera di 
nan tata na hospital. Danki tambe n’e coleganan cu a 
sostene tur tempo na Hospital. 

E1 a cuminsa cu su 17 aña y awor e ta bayendo cu 
pensioen unda cu el a logra loke e mester a logra. Un 
bunita reconocimento den bon ambiente cu varios co- 
lega y sernan keri. 

Masha pabien Frans! 





























20 


AWEMainta 


Diabierna, 6 September 2019 


En conexion cu celebracion di Dia di Brazil 

Aruba Bank presente na Centro di Bario Brazil 


EN conexion cu celebracion di Dia di Brazil, e banco 
pionero di Aruba, y e unico cu ta carga nomber di nos 
isla, ta kere firmemente den promove nos cultura atr- 
abes di mas participacion y mas creatividad den cele- 
bracionnan cultural a mustra nos sosten dor di aporta 
n’e celebracion completo. 

‘Brazil’ ta un bario conoci na Aruba cu semper ta duna 
atencion special y cu tin e aprecio pa tradicionnan, 
folklore y cultura di Aruba. Pa mantene y comparti 
kico ta cultura di Aruba, un comision, ‘Comision Cel- 
ebracion Dia di Brazil a ser funda. E comision aki ta 
encarga pa organiza diferente actividad y eventonan 
p’asina prepara pa celebra e gran dia cu a ser yama 
‘Dia di Brazil’. 

E ‘Dia di Brazil’ ta cuminsa cu un ceremonia di misa 
sigui pa un festival den bario mes na Centro di Bario 
Brazil. 



Diasabra ultimo, a tuma lugar e eleccion di Reina 
di baby, chikitin, prenda, damita, dama, gran dama, 
dama grandi y pilar cultural. Tabata un anochi hopi 
anima y bunita unda tur esnan presente a disfruta di 
e evento. Pabien na tur participante cu ta sigui en- 
grandece nos fiestanan cultural. 


Ruth s Chris Steak House 
Aruba a gana Wine 
Spectator Restaurant 
Award di 2019 

RUTH’S Chris Steak House Aruba a wordo honra 
pa su programa di biña excepcional pa Wine Specta- 
tor’s 2019 Restaurant Awards. E restaurant ta wordo 
reconoci e.o. ganadornan rond mundo como un desti- 
nacion pa amantenan di biña. 

“Nos ta contento destaca e destinacionnan rond mun- 
do cu ta demostra nan devocion na nan programa di 
biña, alabes creando un guia gastronomica global pa 
nos lectornan disfruta di dje,” Marvin R. Shanken, Ed- 
itor di Wine Spectator a duna di conoce. 

“Tanto e amantenan di biña como tambe e sommelier- 
snan ta gusta experimenta en busca di restaurantnan 
cu menu di biñanan excitante y bon hinca den otro. 
Bravo na tur e ganadornan di 2019 — nos ta lanta un 



Wine Spectator a cuminsa su programa pa reconoce 
e mihor menu di biñanan di mundo na 1981. Tin tres 
nivel: “Award of Excellence”, “Best of Award of Excel- 
lence” y “Grand Award”. 

Ruth’s Chris Steak House Aruba a gana e premio di 
“Award of Excellence”. E premio di “Award of Excel- 
lence” ta reconoce restaurantnan cu tin menu di bi- 
ñanan cu ta ofrece un bon variedad di calidad y alabes 
ta pas cu e tema di e menu di cuminda den prijs y 
estilo. 

Nan ta confirma p'e di dos Aruba Island Takeover 

UB40, Sech, Lunay, Alex Sensation y Jeon 


FOR di dia 30 di october te cu dia 3 di november 2019 
Aruba lo t’e epicentro di e di dos ‘Island Takeover Fes- 
tival’. Despues di un prome edicion sumamente exi- 
toso e aña aki e festival lo ta uno mas amplio cu hopi 
actividad apesar di concierto. 

Durante un conferencia di prensa organisadornan, 
Elite Empire Entertainment a confirma presentacio- 
nan di artistanan e.o manera UB40 di Inglatera, Sech 
di 

Panama, Lunay di Puerto Rico, Alex Sensation di New 
York/Miami y Jeon di Aruba. 

Tambe e organisadornan a confirma cu lo anuncia mas 

nomber den e siguiente 

simannan. 

Ampliando e actividadnan rond di e concierto e aña 
aki lo tin un evento culinario, conferencia di tecnolo- 
gia (A-Tech), exposicion di arte, ‘block party’ y experi- 
encianan unico dedica n’e turistanan cu lo biaha spe- 
cialmente p’e evento. 

E concierto mes lo ta mey-mey di e 5 dianan di evento 
cual lo ta diabierna dia 1 di november 2019. E conci- 
erto lo tuma lugar na Harbor Arena y lo tin diferente 
seccion. Lo tin e seccion general, VIP Standing cu ta 
dilanti e scenario y tambe seccion di mesa riba e cono- 
cido VIP deck. . 

Aruba Tourism Authority ta un di e patronisadornan 
principal di e evento aki y 

mirando e resultadonan di aña pasa ta mira e poten- 
cial p’e festival por sigi crece. 

Mas di 500 bishitante internacional a biaha pa Aruba 
aña pasa y ta spera cu e aña aki esaki lo surpasa e 
cantidad anterior. Tabatin biaheronan for di Merca, 
Colombia, Curacao y otro paisnan den nos region. 

Specialmente p’e biaheronan, Island TakeOver a pre- 
para un iterinario cu hopi actividad culinario pero 
tambe explorativo p’asina na conoce nos isla mihor. 
Pa loke ta e evento principal UB40 lo ta na Aruba 
despues di 25 aña. Como un di e bandanan cu a atrae 



mas hopi hende den un concierto na Aruba, hopi t’e 
fanaticonan cu ta hopi contento cu e hecho aki. 
Actualmente e banda ta riba nan tour di 40 aniver- 
sario cual Aruba lo ta parti di dje. E banda actual- 
mente ta consisti di e cantantenan original manera 
Ali Campbell y Astro. Nan lo ta presentando exitonan 
manera ‘Red Red Wine’, ‘Kingston Town’ y mas. Den e 
sigiente simanan lo sigi elabora riba e otro artistanan 
Sech, Lunay, Alex Sensation Jeon y e sorpresanan. 

Comision Ruta cu un careda 
veloz riba e Circuito di Zeewijk 



ARUBA Wieler Bond lo ta organisando un 
competencia pa tur e amantenan di road- 
bike. 

For di 7or y mey di mainta varios categoria 
lo bataya contra otro riba e circuito di Zee- 
wijk. 

E careda lo ta uno emocionante unda 
ciclistanan lo chalenge otro pa logra e titulo 
ganador. 

Nos ta invita tur ciclista pa no perde e opor- 
tunidad aki y pasa inscribi 5:30pm — 8:30 
pm na Parke Curazon. 

Seguridad di nos ciclistanan ta na prome 
lugar y den conexion cu esaki nos ta pidi 
cooperacion di tur automobilista pa tene 
cuenta cu e ciclistanan cu lo ta riba e ruta 
di Zeewijk. 

Alabez nos ta encurasha grandi y chikito 
pa bin apoya nos ciclistanan y presencia un 
careda emocionante. 

Campeonato Nacional Duathlon 2019 




ARUBA Triathlon Association ta organisa 
diadomingo, 15 di september 2019 e Guard- 
ian Group Duathlon Nacional 2019. Esaki 
lo cuminsa pa 7:00 di mainta na Boca Cata- 
lina.Por inscribi via website di ATA: www. 
arub atriathlon. com 

Ultimo dia pa inscribi ta diahuebs, 12 di 
september 2019 pa 12 or di anochi!! 

Esaki t’e conexion cu e order di medayanan 
pa categoria. 

Por fabor tene bon cuenta cu esaki!! 



SIKTONISA TUR MERDIA, 
RADIO GALACTICA 99.9 


M PA SCUCHA NOTICIA PRESENTA PA 


VICTOR (TOKO) WINKLAAR, 
ALEXA WERLEMAN Y SIMON ARENDS. 

Stern GM su team ta cla pa sirbi bo 

Ultimo si man pa realiza bo Chevrolet of Mazda nobo nobo! 


MAZDA y Chevrolet ta dos marca di auto super pop- 
ular ariba nos isla, y sigur Stern GM ta ofrece su cli- 
entenan ofertanan special en conexion cu e campaña 
di MegaHUNTER di Aruba Bank. 

Core bo Mazda of Chevrolet nobo awor, y cuminsa paga 
na Maart di 2020. Stern tin descuento special ariba 
TUR modelonan di aña 2019 y 2020, pues probecha 
di e siman aki, specialmente cu e campaña di Aruba 
Bank. Descubri e diferente modelona di Chevrolet, en- 
tre otro e Spark, Aveo, Beat, Trax, Colorado. Y Mazda 
tambe tin hopi variedad pa cada gusto. 

Bishita Stern GM dunrante e siman aki, y scoge bo 
modelo. Bo por aplica awe mes ariba www.megacar. 



aw pa aplica pa bo MEGA Deal di biaha! Represen- 
tenan di Aruba Bank lo t’ey na Stern diasabra awor, 
7 di September 2019, cuminsando desde 9:00AM cu 
on-the-spot approvals. 


MEGA Hunter deals di Topcar Aruba pa 
tur esnan cu kier un auto nobo 


REPRESENTANTENAN 

di benta di Aruba Bank lo t’ey 
presente pa guia tur persona 
cu kier nan auto nobo haya nan 
MEGA Hunter deal na Topcar 
Aruba. 

Topcar tin e marcanan KIA y 
Nissan, cu modelonan manera 
KIA Sportage cu ta un SUV el- 
egante y comfortabel, KIA Pi- 
canto y Kia Rio conoci pa nan 
flexibilidad y comodidad. 

E marca Nissan tambe tin vari- 
os modelo cu ‘MEGA Hunter 
discounts’! Un invitacion na 
tur esunnan cu ta interesa di 
un auto nobo pa pasa Topcar y 
asina nan haya on-the-spot- ap- 
proval y cuminsa paga te na Mei 
2020 cu MEGA Hunter deal. 



M 

Ga je mee op reis? 

Escritor Evelien van Dert a presenta su buki nobo 





\ EVELIEN 
f VAN DORT 


GAJE 
MEE 0P 

HEIS? 


Ul E ILIl Mltnil V ll\ 

MARTINE VAN NIEUIVEN1IUYUN 




AUTOR di buki pa mucha, Eve- 
lien van Dort, a regala biblioteca 
hubenil 2 buki den cuadro di e 
tema di e Festival di Buki pa Mu- 
cha. E aña aki biblioteca ta invita 
tur mucha pa ‘Ban lesa, biaha y 
gosa’ pa medio di buki y informa- 
cion di medio di transporte manera 
avion, bus, bicicleta, barco, cabay 
y burico, auto y mucho mas. Sra. 
Evelien van Dort su ultimo publi- 
cacion ta ‘Ga je mee op reis?’ y esa- 
ki a keda traduci tambe na Ingles 
‘Let’s go on a journey!’. Ta trata di 
un buki pa mucha cu 10 storia cor- 
tico. Martine van Nieuwenhuyzen 
a ilustra e storianan. 

Dies storia di mucha cu ta biaha 
rond mundo y ta pasa den aventu- 
ra, cada mucha ta pasa den exper- 
encia nobo y diferente. E storianan 
sigur lo inspira mucha pa gosa di 
cualkier biahe of aventura y tambe 
pa lesa mas. 

Sra. Evelien van Dort (’61) a cum- 
insa scirbi tempo cu e mes tabata 
mucha y no a stop nunca, ainda e 
tin hopi idea pa realisa den futu- 
ro. E ta participa hopi biaha den 
Kinderboekenweek na Hulanda y 
Evelien a participa hopi biaha na 
Aruba. E gusta interaccion cu mu- 
cha y conta storia. Banda di esey 
e ta gusta canta y toca gitara. E 
ta gusta biaha tambe y pesey e ta 
gusta e tema di e Festival di Buki 
pa Mucha asina hopi. Otro teman- 
an cu e ta gusta ta ‘amistad’, ‘natu- 
ralesa’ y ‘bestia’. Evelien van Dort 
a entrega sra Astrid Britten, direc- 
tora di Biblioteca Nacional Aruba 
algun ehemplar pa e muchanan di 
Aruba di 4 pa 7 aña. 

Encuentro na Centro Juvenil Washington 



Dia 5-9 september 2019 tin e encuentro 
evangelistico na Centro Juvenil Washing- 
ton! Pueblo di Noord y henter Aruba ta bon 
bini. E ta cuminsa for di 7’or te cu 9’or y tin 
musica, testimono, cantamento special di 
Joy Gospel Singers y un mensahe di pastor 
y misionero Rogelio Sambo. 

Palabra di Dios ta indispensabel pa preser- 
vacion di tur area di bida: 
famia, moralidad, di norma y balor y etica 
di conducta di pueblo. 

Bini uno bini tur na ENCUENTRO NA Cen- 
tro Juvenil Washington, dia 5-9 di Septem- 
ber di 7:00 pa 9:00 di anochi. 



Directie Voogdijraad 
cera pa entrenamento 
di personal 


DIRECTIE Voogdijraad (DVR) ta informa pueblo di Aruba, 
specialmente su clientela, cu nan oficina lo ta cera pa publico 
diabierna 6 di september 2019. 

DVR ta cera en conexion cu un training organisa pa su 
personal. DVR su oficina lo ta habri bek dialuna 9 di 
september 2019 na nan orario normal. Nos ta pidi nos 
disculpa pa cualkier inconveniencia. 

Detencion pa asesinato 


WILLEMSTAD - Continuando cu inves- 
tigacion relaciona cu e caso di hincamento cu 
a tuma luga dia 4 di september ultimo den 
Mampurituweg, polis a detene un homber. 
Diarason 4 di september 2019, alrededor di 
21.00 or, polis a detene e homber sospechoso 
naci na Corsou di 31 aña di edad, relaciona 
cu e caso ariba menciona. 

Detencion di e sospechoso aki, a tuma luga 
na Warda di Polis na Punda, na momento 
cu e sospechoso a bay entrega su mes. 

A presente dilanti di un Fiscal Auxiliar cu a 
ordena su encarselamento pendiente di mas 
investigacion. 



Yr*Vr 


voornamcn 


Shadrach David 

focha di nasomcntu goboortodatum d 

03-OKT-1987 , „ 

i lugaat natcmcntu gcboortcplaat* 

Curaçao 

pj sokso fcslfcht»c* 


nashonalidat nattonaUtott m 

NLD . 

citado sivtlAurgoUJko ataat 


(Uty 

statc 


488406 


nOmbcr di idcntidat td nummor id numbor 

1987.10.03.01 

focha di cmishon datum ultftfto datc of *s»u« 

06-JUN-2014 / 

biiido tc goldtf tot date of eap«r» / 

06-JUN-2019 'n. 

Reaccion di polis riba publicacion incorecto 


WILLEMSTAD - Relacioná cu informacionnan no- 
corecto cu a bini den publisidad tocante di tardansa di 
unidadnan policial pa a yega na e caso di hincamento 
cu a tuma lugá diarason ultimo den Mampurituweg, 
ta necesario pa pone algun aspecto den nan contexto 
corecto. 

A base di investigacion y análisis cu polis a haci, niun 
momento so, a dura 45 minuut of mas, promé cu polis 
a yega na e sitio di e incidente. 

Den apénas 10 minuut despues cu e yamada a drenta 
na Central di Polis, e promé unidad a yega na e sitio y 
tabata reportá na Central di e incidente. 

E 10 minuut aki, keto bay ta denter di e márgen cu 
unidadnan mester yega na sitionan di incidente cu tin 
prioridad halto. 

Polis tin tur comprencion cu pa un hende den ancia, 
cada minuut ta parce manera un ora y como cuerpo, 
nos ta zorg semper pa casonan di prioridad halto, 
keda atendé inmediatamente, sigur ora ta trata bida 
óf propiedad di hende cu ta na peliger. 

Cuerpo Policial ta lamentá cu un morto mester a cay 
un biaha mas a consecuencia di un crimen. Pasobra pa 



nos, cada uno ta di mas. 

Pero bou di ningun circunstancia ta acceptabel cu ta 
pone Cuerpo Policial responsabel pa e caso aki, treci- 
endo informacion incorecto, den e centido cu ta pa mo- 
tibo cu polis a tarda di yega na e sitio, no por a evitá e 
asesinato aki. 

Polis tin hopi reto, pero semper nos meta principal ta 
pa duna un servisio di calidad, duna proteccion y hun- 
to cu comunidad yuda combati criminalidad. 

Y nos lo sigui haci esaki tur dia cu e mesun determi- 


nacion. 

Detencion en conexi on cu violacion di ley di Opio 


WILLEMSTAD - Diarason 4 di september 2019 al- 
rededor di 18.40’or, durante di un control den Toltek- 
enweg, e team di Mantencion di Ordo Publico, a para 
un vehiculo den cua tabatin dos homber. 

Na momento cu polis a bay controla den e vehiculo 
aki, nan a bin topa den e bahul, un cantidad di bloki- 
nan di cocayna. 

Esakinan a keda confisca y mesora a detene na e sitio 
e duo sospechoso, e hombernan: 

• I.L.O. di 35 aña di edad naci na Corsou y 

• E.A.L.P. di 22 aña di edad naci na Venezuela. 

Mas laat, continuando cu e investigacion, polis a tene 
entrada hudicial den cas di un di e sospechosonan den 
Toltekenweg y eynan a bin topa un cantidad di placa 
y atributonan pa procesa droga. Esakinan a keda con- 
fisca. 

Den un otro cas den besindario, e team a bin topa un 
homber cu tabata actua sospechoso. 



Na momento cu a bay haci control riba dje, a bin topa 
un cantidad di paki di cocayna cla pa benta, cu a keda 
confisca. 

A detene e homber aki , W.P.M. naci na Corsou di 60 
aña di edad tambe en conexion cu violacion di ley di 
Opio. 

A presenta e trio dilanti di un fiscal auxiliar cu a or- 
dena nan encarselamento, pendiente di mas investig- 
acion. 


Detencion en conexion cu malversacion 


WILLEMSTAD - Diarason 4 di 
september 2019 alrededor di 11.00’or, 
personal di recherche di WC stacio- 
na na warda di polis di Montana, riba 
ordo di fiscal di Ministerio Publico, a 
detene e dama I.B. di 68 aña di edad 
naci na Corsou, en conexion cu malv- 
ersacion. 

E sospechoso den cuadro di su funcion 
na un supermercado, den e periodo di 
19 di juli y 20 di augustus 2019, lo 
mester a malversa un suma di alred- 
edor di 44 mil florin. 

Detencion di e dama aki a tuma luga 
na su cas. 

A presenta e sospechoso dilanti di 
un fiscal auxiliar, cu a ordena su en- 
carselamento, pendiente di mas in- 
vestigacion. 

Kroonstadt, Martina y Habat mester 
presenta 4 di december den corte 



WILLEMSTAD - Tratamento di e caso di Edwin 
Kroonstadt di 41 aña di edad, Kenneth Martina di 47 
aña di edad y Henry Habat di 22 aña di edad no a con- 
tinua diaranson. Solamente acusado Kenneth Marti- 
na tabata presente y su abogado señora mr. Maritza 
Becher. Pa Edwin Kroonstadt tabata presente abo- 
gado señora Maribel Gomes y no Edwin Kroonstadt. 
Segun un vigilante policial encarga cu transportacion 
di detenidonan for di prizon, e acusado Edwin Kroon- 
stadt a mal comporta su mes di manera cu no por a 
para ward’e y asina a sosede cu e transport a bandona 
SDKK yega sala di corte sin e detenido aki. 

Edwin Kroonstadt a protesta na prizon bisando cu e 
mester caba di hunga su wega di domino prome cu e 
bay baña su curpa. Djey Kroonstadt a cana riba un 
‘slow motion’ pa e bay baña. Hues mr. de Mauritsz de 
Cort a dicidi cu tratamento di e caso lo ta dia 4 di de- 
cember 2019 y entre tanto a duna un encargo pa riba 
ordo di corte transporta tanto Edwin Kroonstadt como 
Henry Habat trese sala di corte proximo biaha. Edwin 
Kroonstadt ta acusa di maltrato fisico di un cuidadano 
di fam Evertsz dia 20 di mey 2019. 

Tambe Edwin Kroonstadt ta acusa di ladronicia 
comete dia 8 di mey 2019 den Mangusa Hypermarket, 
hortando 135 caha di Bala Oyster 24 x 8oz na balor 
di 10.600 florin, 60 caha di carton supreme wiski 12 x 


700 ml na balor di 9.300 florin, 72 doshi di Ariel pow- 
der 18 x 500 GR. na balor di 2.900 florin, 15 doshi di 
Arizona Rasberry 24 x 15.5 oz na balor di 382 florin, 
79 hember di rabu 1 x 500 gr. na balor di 6782 florin, 
36 doshi di Dewars White Label 6 x 2 ltr na balor di 
Nafl. 12,417.48,-- tambe 70 doshi di Dewars White La- 
bel 12 x 700 ml na balor di Nafl 17,976.00,-- mas 40 
doshi di Dewars White Label 12 x 1.14 ltr na balor di 
Nafl 15,308.00,- 

Otro acusacion contra di Kroonstadt ta ladronicia 
comete dia 2 di yanuari 2019 den Hypermercado Man- 
gusa, esta 35 caha di Arizona Ice Tea 15.5 oz cu un 
balor di Nafl 1,613.65,- mas 12 doshi di Libis Corn 15 
oz na balor di Nafl 853.96,- mas 11 doshi di Huesten 
Oil 48 oz cu un balor di Nafl. 831,60,- mas 12 doshi di 
Hennesy 1 liter na balor di Nafl. 14,922,00,- 

E dos otro acusadonan Henry Habat y Kenneth Mar- 
tina ta considera complise den e ultimo casonan di la- 
dronicia cu Edwin Kroonstadt a comete na Hypermar- 
ket Mangusa. Abogado señora mr Maritza Becher a 
trata na saca su cliente Kenneth Martina den libertad 
temporalmente, pendiente di e fecha 4 di december cu 
tratamento di e caso mester tuma luga den corte, pero 
hues a rechasa e peticion pasobra Kenneth Martina ta 
aparece claramente riba e vidio cu ta mustra esnan cu 
a horta den e Hypermarket. 

Shurandy Hyman castiga pa corte, 
el a ranca cadena di un señora 


WILLEMSTAD - E cuidadano Shurandy Hyman di 
36 aña di edad no ta un cuidadano desconoci pa hus- 
ticia. Pa cuminsa ta trata aki di un adicto na mari- 
huana cu varios biaha a cay cera y of a hañ’e den man 
di husticia. Dia 17 di mey 2019 Shurandy Hyman na 
altura di e sodafountain Libanesa riba Caracasbaai- 
weg a ranca candela for di un señora su garganta y 
sigui core bay riba bayskel. E señora a cuminsa grita 
sin mizericordia y mesora publico a aglomera na e si- 
tio, stroba Shurandy Hyman den su acto castigabel. 
Abogado mr Uldrick Dickens a insisti cu su cliente na 
a bay cu e cadena y polisnan no a haya esey den su 
poder tampoco. Pa tal motibo, segun abogado Dick- 
ens, e acusado Shurandy Hyman no merese un cas- 
tigo asina serio. Mas despues segun e abogado pa e 
ultimo añanan su cliente no a cay den man di husticia. 


Para dilanti di hues diaranson Shurandy Hyman a ne- 
nga di duna un contesta. Riba tur pregunta cu hues 
a haci el a sigui insisti cu e ta haci uzo di su derechi 
di keda ketu. Polisnan tabata hopi lihe na e sitio y a 
logra gara Shurandy Hyman coriendo bayskel na al- 
tura di Cashuweg. Hues a repasa casonan bieu di den 
e pasado di Hyman, por ehempel un caso di ladronicia 
na aña 2003 y resientemente na aña 2014 un caso cu a 
keda sepone. Shurandy Hyman ta un humado fervien- 
te di marihuana. Fiscal a demanda un castigo di pri- 
zon di 30 luna di cua 12 luna condicional pa e acusado, 
un periodo di prueba di 3 aña, guia di Reclassering y 
tratamento na encargo di FMA. Hues mr. Mauritsz 
de Cort finalmente a bay di acuerdo cu un castigo di 
prizon di 24 luna di cua 12 luna condicional y castigo 
di trabou di maximo 240 ora 


Clifford Brito cu a hinca Marshell 
Servania cu sker den orea mata tabata 
den sala di corte diaranson 


W ILLE MSTAD - Entre e cuidadano Clifford Brito 
di 43 aña di edad y Marshell Servania dia 13 di juni 
2019 a surgi prome un pleytamento, pero despues e 
conflicto aki a decemboca den un bringamento. Duran- 
te e bringamento un sker a cay abou na suela. Mitar 
di e sker Clifford Brito a cue fo’i suela, siendo e otro 
mitar Marshell Servania a logra gara. Clifford Brito 
no a perde pa gana y a propina Marshell Servania un 
hinca na cabes, patras di su orea. Esaki a alcansa e 
victima su selebre y como consecuencia di e hinca aki 
Marshell Servania a fayece dia 27 di juni 2019. Pa su 
defensa Clifford Brito tin abogado Snel cu ta perten- 
ese na ofisina di abogado mr. Ornelio “Kid” Martina. 
E acusado a insisti cu el a hañ’e ta defende su curpa. 
Fiscal a puntra e acusado dicon e no a cana bay, pero 


el a splica cu esey tabata practicamente imposibel ya 
cu ambos tabatin parti e sker den man. Famia di e 
victima cu tabata presente den sala di corte diaranson 
no a entrega peticion pa daño y perwisio ainda. Trata- 
mento di e caso riba contenido lo ta 6 di december pa 
mitar di 10. Abogado, apelando na defensa propio, a 
pidi libertad temporal pa su cliente, pendiente e fecha 
di tratamento di e caso. E acusado tin e encargo prin- 
cipal di crio y cuido di su yiunan. Fiscal despues di tur 
opinion cu a bini padilanti ta hana cu e asesinato ta 
un shok asina grandi pa comunidad cu no ta cuadra 
pa laga Marshell Servania temporalmente liber. Hues 
mr. Mauritsz de Cort sinembargo a keda cu dia dia- 
huebs 5 di september den oranan di mainta lo e dicidi 
riba e peticion di libertad temporal 

Ban den nomber di Dios 

RDK ta cla pa negocia cu partner strategice nobo 


WILLEMSTAD. Refineria di Corsou (RdK) a an- 
uncia diaranson cu nan a dal un siguiente paso im- 
portante den e proceso pa mantene e fasilidadnan 
petrolero na Corsou den operacion. 

E fasilidadnan RDK ta maneha ta consisti di nos re- 
fineria, terminal di Bullenbaai y e compania cu ta pro- 
dusi awa, stom y coriente pa refineria (CRU). 

RdK a scohe, riba recomendacion di su Project Man- 
agement Organization (PMO), Klesch Group pa nego- 
sha eklusivamente cun’e pa yega na un acuerdo nobo 
pa e fasilidadnan petrolero. 

E negosacionnan ta programa pa tuma luga durante 
di e proximo 3 lunan cu e intencion pa yega na un acu- 
erdo final no mas tarda cu November 2019. 

E comicion negoshado PMO a hiba un proceso trans- 
parente di scrutinahe basa riba criterionan bon defini 
y cu a keda comunica na tur partido cu a partisipa den 


e proceso. 

E criterionan a keda defini pa asina por selekta e par- 
tido cu miho ta sirbi e interes di un futuro duradero di 
Corsou su fasilidadnan petrolero. 

E proceso pa yega na un partner strategico ta drenta 
un face importante y critico awor cu a selecciona e par- 
tido preferi pa cuminsa un proceso exlusivo di nego- 
sacion. 

Klesch Group ta un grupo priva internacional cu ta 
haci negoshi den materia prima industrial y cu in- 
vercion principalmente den sektor petrolero bou di 
nomber di Klesch Petroleum Holding Limited. 

Klesch Group tin un trayectorio solido di atkisicion di 
companianan cu hopi activo den mercadonan estricta- 
mente regula y a concretisa transaccionan cu compa- 
nianan internacional grandi. 


Ken ta Klesch Group cu Corsou a 
scohe pa negosha riba refineria? 


WILLEMSTAD. Klesch Group ta specialisa den 
inverti den companianan cu ta funciona bou di nan 
capasidad total y ta haci invercionnan di balor y su 
presidente Gary Klesch regularmente ta tene discurso 
pa audiencianan internacional con restrucrtura, recu- 
pera y laga companianan crese. 

Klesch Group ta opera den cuater pais y tin un en- 
trada di aproximadamente 3 biyon di doler mericano. 
Nan propiedad mas importante ta Heyde Refinery 
(anteriormente un refineria di Shell) den e parti nort 
di Alemania. 

E refineria aki tin un capasidad di aproximadaman- 
ente 92 mil bari pa dia (4.5 miyon ton pa aña) di crudo 
y tin un “Nelson Complexity Index” di 9.9. Heyde Re- 
finery, ta wordo considera e di dos dunado di trabou 
mas grandi den e region y ta forma parti integral di e 



economia local. 

E refineria ta haya sosten for di London (UK) y Gene- 
ve (Switserland) pa su actividadnan comercial, mer- 
cadeo, compra, maneho finansiero y sobra sosten cor- 
porativo. 

Tanto RdK como Klesch Group ta conta cu coperacion 
di tur hende y lo traha deligentemente pa yega na un 
aliansa benefisioso y duradero. 

UN SNECHI DIPALABRA DI DI08 

XXIII DIADOMINGO ORDINARIO 

I lect.: Sab 9,13-18 
Salmo: 90 

II lect.: Fil 9-10.12-17 
Evangelio: Lc 14, 25-33 

Den e tempo aya un multitud grandi di hende tabata cana tras di Hesus. El a bira cara mira nan y a 
bisa: "Esun cu bini cerca Mi, mester distancia su mes di su mama y tata, di su casa y su yiunan, di su 
ruman homber y ruman muhe; hasta di su mes bida. Sino e no por ta mi discipel! E mester carga su 
cruz y sigui Mi, sino e no por ta mi discipel. Si un di boso kier traha un toren, e no ta sinta prome pa 
conta cuanto cen e ta salie y mira si e por cab'e? Pasobra si e pone e fundeshi so, sin caba e trabou, 
tur hende cu mir'e ta harie! Nan lo bisa: 'E homber a cuminsa un trabou, sin por a cab'e.' Of si un rey 
sali bay bringa contra un otro rey, e no ta sinta consulta prome si e ta suficientemente fuerte cu su 
dies mil hombernan, pa enfrenta esun cu ta bini riba dje cu binti mil homber? Si e mira cu no por, e ta 
manda un representante ora esun aya ta leu ainda, pa informa cual ta e condicionnan pa cera paz. 
Asina boso cada un mester entrega tur loke boso ta posee, sino boso no por ta mi discipel. 

Palabra di Señor! 

MENSAHE 

Hesus ta un maestro hopi exigente. E ta custumbra di papia cla y 
fuerte, 

manera den evangelio di awe: "Esun cu bini cerca Mi, mester 

distancia su mes di su mama y tata, di su casa y su yiunan.” Pero 

no ta trata di kibra lasonan familiar of odia otro, sino simplemente 
subordina amor pa otro na e amor di Dios. Ta trata di stima mama y 
tata menos cu Dios. Esey ta e herarkia corecto di amor cristian. Di tur 
“amores” esun principal mester ta amor pa Dios. Hesus mester ta e 
fuente di amor (principio di tur otro amor). For di amor pa Dios mester 
brota amor pa otro. Ta e amor aki ta haci nos capaz pa stima otro di un forma corecto. Si 
amor pa otro no ta sali fo’i Cristo e ora ey tal amor lo ta herida, imperfecto, impuro y poco 
cristian. Hesus no kier kibra relacionnan familiar, pero E ta siña nos cu si nos mester scoge 
entre boluntad di Dios y deseo di otro, nos mester scoge boluntad di Dios. 

Si nos obediencia na Cristo no ta na agrado di otro, e ora ey mester mustra otro cu nan 
boluntad no por keda cumpli, pasobra ta den desacuerdo cu boluntad di Dios. 

Esun cu ta pone su confiansa den hende of den cosnan material no por ta discipel di Hesus, 
pasobra e no a compronde nada di Su siñansa. 

Siñansa di Hesus ta haci nos liber di cosnan material y terenal como tambe fuerte pa gana 
tur bataya contra maldad. Evangelio di awe ta siña nos cu nos mester rechasa tur cos cu ta 
stroba nos riba caminda pa shelo y pone Hesus como esun prome den nos herarkia di amor. 
Bida di un siguido di Hesus nunca ta facil. Si nos ta pone Hesus na prome luga, esey por 
provoca reclamo, hasta rechaso di esnan mas cercano cu ta kere cu nan tin derecho di 
ocupa e luga ey. Situacionnan asina ta manera un examen di nos fieldad na Dios y un 
oportunidad pa duna testimonio di djE. 

ORACION 

Señor, yena mi cu bo amor pa mi por stima otro cu un amor cada dia 
mas perfecto y mas cristian. 

PROPOSITO 

Evalua bo amor pa Dios y pa bo famia y amistadnan 
(pa no stima ningun ser humano riba Dios). 

En relacion cu tiroteo 

Criminal Feller 
cu nan a asesina 
na Corsou tabata 
cera na Hulanda 


WILLEMSTAD. E criminal Hulandes di origen suri- 
nameño cu dos desconocido a likida dialuna ultimo riba 
Caracasbaaiweg ne otro banda di caya di Lunapark, ta 
un conocido y Husticia Hulandes kende no masha tempu 
pasa tabata cera na Hulanda pa un caso di tiroteo cu a bira 
conoci como “Garage The Bank”. Genciél “Genna” Feller a 
hui bin Corsou pa scapa di un geeng cu a busca moda di 
likide net un luna pasa na Almere pero manera fuentenan 
di baho mundu ta comenta, ela comete eror di su bida pa 
bin Corsou caminda cada miembro di cada gang den baho 
mundo sa unda nan aliado y adversario ta tur momento. 


Ai^ra 

' pctfte'uU 'rPiuue £ (tyiematwicf 

Ki alegria, ora nan a bisa mi: 

"Ban cas di Señor!" 

I awor, ata mi aki para na Bo porta Señor. 
Salmo 122 

Cu inmenso tristeza na nos curazon, pero 
conforme cu Dios Su boluntad, nos ta anuncia 
fayecimento cristianamente di: 



Oswald R. Marin 

Acto di entiero lo wordo anuncia despues 



^(cuttd cCi , Cfatettcici y 

Ki alegria, ora nan a bisa mi: 

"Ban cas di Señor!" 

I awor, ata mi aki para na Bo porta Señor. 
Salmo 122 


Cu inmenso tristeza na nos curazon, pero conforme cu 
Dios Su boluntad, nos ta anuncia fayecimento di: 



Mercedes F. Kock 

6-01-1950 -+05-09-2019 
Acto di entiero lo wordo anuncia despues 



'?u*ten<xl & (Çne*n<iton<t 


Drenta su portanan cu gradicimento, 
drenta su tempel cu cantica di alabansa, 
glorific'e, bendiciona su Nomber. 
Salmo 100:4 


Cu dolor na nos curason, nos kier anuncia fayecimento 
di nos mama, wela y bisawela stima: 



Sra.Egidia Paulina Maduro 

Mihorconoci como // Gidia di La Fama" 

*14-05-1943 - +05-09-2019 

Acto die entiero lo wordo anunicia despues 


Aparentemente ta e unidad di 
contra inteligencia policial y 
hudicial so no sa esaki te cu 
asina por a sosode cu di dia 
cla por a likida un persona 
dilanti di un sentro comercial 
den curason di Caracasbaai- 
weg. 

E difunto tabata cerapa un 
tiroteo cu a tuma luga den e 
garashi The Bank den Ams- 
telstraat na Amsterdam. 

E pagina digital ‘Crimesite’ a 
raporta esaki amplamente cu 
for di fuentenan sumamente 
confiabel dia 18 di mey ulti- 
mo, a asesina Orfeo Gefferie 
(26) di Almere. 

No ta Feller a tira pero hus- 
ticia ta kere cu ta e fugitivo 
Erxinio Luntungan (20) a los 
e tiru mortal na mey ultimo 
matando Gefferie. 

E tiroteo den e garashi ta- 
bata resultado di un gera cu 
a surgi durante un paranda. 
Feller y e pistolero den e ga- 
rashi, Luntungan, tabata bon 
amigo. 

A aresta Feller pa e tiroteo 
den e garashi pero a laga e 
bay pasobra e no a tira. 

E unico corant GRATIS 


Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona” 



LiKe nos rlba facebooK 

Keda “up to date” ij MKe nos riba facebooK 
www.facebooK.com/awemainta 




Subi riba nos website 


www.awemainta.com 

